Бос лауазымға орналасуға № 48 жарияланған конкурс туралы хабарландыруға

4 қосымша

**Лауазым атауы: Жеткізушілерді және отандық тауар өндірушілерді сүйемелдеу басқармасының Бас менеджері**

Талаптар:

 Жоғары білім, денсаулық сақтау саласындағы мамандық.

 Жұмыс тәжірибесі: мамандығы бойынша немесе қызметтік бағыттары сәйкес келетін салаларда белгілі лауазымда 3 (үш) жылдан кем емес.

 Ұйымның өндірістік қызметін реттейтін заңнамалық және өзге де нормативтік-құқықтық актілерді, қосқанда, бірақ олармен шектелмей, Қазақстан Республикасы Конституциясын, «Халық денсаулығы және денсаулық сақтау жүйесі туралы» Қазақстан Республикасының Кодексі, «Сыбайлас жемқорлыққа қарсы іс-қимыл туралы» Қазақстан Республикасының Заңы, Қазақстан Республикасының денсаулық сақтау саласы және дәрілік заттар мен медициналық бұйымдардың айналыс өрісі аясында нормативтік-құқықтық актілерді, сондай-ақ ұйымдастыру техникасымен жұмыс жасай білу және іскерлік қарым-қатынас этикасын білуі тиіс.

 Қызметтік бағыттары сәйкес келетін салаларда біліктілігін жоғарылату туралы сертификаттардың болуы.

 Мемлекеттік және орыс тілдерін еркін меңгеру.

**Лауазымдық міндеттер:**

1) өткізілген сатып алу процедураларының қорытындылары бойынша жетекшілік ететін жеткізуші-дистрибьюторлармен дәрілік заттарды (бұдан әрі – ДЗ) және медициналық бұйымдарды (бұдан әрі – МБ) жеткізу шарттарын жасасу;

2) бір дереккөзден сатып алуды ұйымдастыру және тапсырыс берушілерден ДЗ мен МБ көлемдерін арттыру жағына қарай қосымша өтінімдер түскен

кезде бекітілген баға бойынша сол бір ғана жеткізушіден сатып алу, сондай-ақ сол қаржы жылында азайтылмайтын қорды қалыптастыру немесе толтыру үшін сатып алу;

3) ағымдағы қаржы жылына медициналық ұйымдардың өтінімдері бойынша ДЗ мен МБ қосымша көлемін сатып алуға жетекшілік ететін жеткізуші-дистрибьюторлармен және жеткізуші-дистрибьюторлармен бір дереккөзден сатып алу арқылы өткізілген процедуралар қорытындылары бойынша ДЗ мен МБ азайтылмайтын қорға келісім-шарттар және/немесе оларға қосымша келісім жасасу;

4) құзыреті шегінде БҚАЖ деректерінің электронды автоматтандырылған базасын жүргізу (жетекшілік ететін жеткізуші-дистрибьюторлармен ДЗ мен МБ жеткізілім келісім-шарттары/оларға қосымша келісімдер, Серіктестіктің Прайс-парағы және т.б.);

5) Серіктестіктің өткізілмеген қалдықтарын ескере отырып, қосымша көлемді сатып алу процедурасы үшін талдау жасау;

6) Серіктестіктің Прайс-парағын қалыптастыруға қатысу және оны бекітуге дайындау;

7) жетекшілік ететін жеткізуші-дистрибьюторлармен жасалған ДЗ, МБ жеткізілім келісім-шарттары бойынша кепілдемелік қамсыздандырудың дер кезінде ұсынылуын және оларды құқықтық қамсыздандыруға жауапты құрылымдық бөлімшемен келісілуін бақылау;

8) жеткізілім келісім-шарттары және/немесе олардың қосымша келісімдеріне сай жетекшілік ететін жеткізуші-дистрибьюторларға Дз мен МБ жеткізуге рұқсат қағазын жолдау;

9) жетекшілік ететін жеткізуші-дистрибьюторлармен жеткізілім кезінде ауытқулардың мүмкін болулары туралы медициналық ұйымдарды ақпараттандыру мақсатында тапсырыс берушілер үшін ай сайын кемшілік құжатын дайындау;

10) жетекшілік ететін жеткізуші-дистрибьюторлармен жасалған ДЗ мен МБ жеткізілім шарттарының түпнұсқасы және келісім-шарттардағы/қосымша келісімдердегі талаптардың орындалуын кепілдемелік қамсыздандыруды, бухгалтерлік есеп жүргізуге жауапты құрылымдық бөлімшеге уақытылы тапсыру;

11) құзыреті шегінде ДЗ мен МБ жеткізуге жетекшілік ететін жеткізуші-дистрибьюторлармен келісім-шарттық міндеттемелерін орындау мониторингін жүргізу;

12) ақпаратты, құқықтық қамтамасыз етуге жауапты құрылымдық бөлімшеге жолдау үшін ДЗ мен МБ жеткізуге жетекшілік ететін жеткізуші-дистрибьюторлармен келісім-шарттық міндеттемелерін дер кезінде және/немесе тиісті түрде орындамау туралы ақпарат дайындау;

13) жетекшілік ететін жеткізуші-дистрибьюторларға ДЗ, МБ жеткізілімі бойынша келісім-шарттық міндеттемелерін дер кезінде және/немесе тиісті түрде орындамау туралы наразылық хат жолдау;

14) ДЗ, МБ жеткізу келісім-шартының талаптарына сай өсімақы (айыппұлдық ықпалшара) есептеу үшін бухгалтерлік есеп жүргізуге жауапты құрылымдық

бөлімшеге ДЗ мен МБ жеткізуге жетекшілік ететін жеткізуші-дистрибьюторлар жеткізілімнің мерзімін өткізіп жібергендері туралы (жеткізуден бас тартқандары туралы) ақпарат дайындау;

15)құзыреті шегінде Серіктестік басшылығы және құрылымдық бөлімшелермен жедел түрде хат алмасуды дайындау;

16)құзыреті шегінде мемлекеттік органдармен, коммерциялық емес ұйымдармен, қауымдастықтармен, жеткізуші-дистрибьюторлармен, фармацевтикалық компания өкілдерімен хат алмасу бойынша хат жобаларын дайындау;

17)құзыреті шегінде ДЗ, МБ сатып алу бойынша конкурстық/тендерлік комиссия жұмысына қатысу.